Návrh smernica európskeho Parlamentu a Rady, ktorou sa mení a dopĺňa smernica 95/50/ES, pokiaľ ide o vykonávacie právomoci prenesené na Komisiu /* KOM/2007/0509 v konečnom znení - COD 2007/0184 */





[pic] | KOMISIA EURÓPSKYCH SPOLOČENSTIEV | Brusel, 11.9.2007 KOM(2007) 509 v konečnom znení 2007/0184 (COD) Prispôsobenie podľa regulačného postupu s kontrolou Návrh SMERNICA EURÓPSKEHO PARLAMENTU A RADY, ktorou sa mení a dopĺňa smernica 95/50/ES, pokiaľ ide o vykonávacie právomoci prenesené na Komisiu (predložená Komisiou) 2007/0184 (COD) Prispôsobenie podľa regulačného postupu s kontrolou Návrh SMERNICA EURÓPSKEHO PARLAMENTU A RADY, ktorou sa mení a dopĺňa smernica 95/50/ES, pokiaľ ide o vykonávacie právomoci prenesené na Komisiu EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 71, so zreteľom na návrh Komisie[1], so zreteľom na stanovisko Európskeho hospodárskeho a sociálneho výboru[2], so zreteľom na stanovisko Výboru regiónov[3], konajúc v súlade s postupom ustanoveným v článku 251 zmluvy[4], keďže: (1) V smernici 95/50/ES zo 6. októbra 1995 o jednotných postupoch kontroly cestnej prepravy nebezpečného tovaru[5] sa ustanovuje, že určité opatrenia sa majú prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu[6]. (2) Rozhodnutie 1999/468/ES bolo zmenené a doplnené rozhodnutím 2006/512/ES, ktorým sa zaviedol regulačný postup s kontrolou pri opatreniach so všeobecným rozsahom pôsobnosti, ktorých cieľom je zmeniť a doplniť menej zásadné prvky základného právneho aktu prijatého v súlade s postupom uvedeným v článku 251 zmluvy, a to aj zrušením niektorých z týchto prvkov alebo doplnením nových menej zásadných prvkov. (3) Aby sa tento nový postup mohol uplatniť aj v prípade právnych aktov prijatých podľa postupu uvedeného v článku 251 zmluvy, ktoré už nadobudli účinnosť, musia sa tieto právne akty v súlade so spoločným vyhlásením Európskeho parlamentu, Rady a Komisie[7] týkajúcim sa rozhodnutia 2006/512/ES prispôsobiť podľa platných postupov. (4) Pokiaľ ide o smernicu 95/50/ES, právomoc by sa mala preniesť na Komisiu predovšetkým s cieľom prispôsobiť prílohy podľa dosiahnutého vedecko-technického pokroku. Tieto opatrenia majú všeobecný rozsah pôsobnosti a sú určené na zmenu a doplnenie menej zásadných prvkov smernice 95/50/ES, musia sa teda prijať podľa regulačného postupu s kontrolou ustanoveného v článku 5a rozhodnutia 1999/468/ES. (5) Smernica 95/50/ES by sa preto mala zodpovedajúcim spôsobom zmeniť a doplniť. (6) Zmeny a doplnenia, ktoré sa majú v smernici 95/50/ES zaviesť touto smernicou sú prispôsobenia, ktoré sa týkajú iba postupov výborov, a preto nie je nutné, aby ich členské štáty transponovali. Z tohto dôvodu nie je na tento účel potrebné prijať žiadne ustanovenia, PRIJALI TÚTO SMERNICU: Článok 1 Články 9a a 9b smernice 95/50/ES sa nahrádzajú takto: „Článok 9a Komisia prispôsobí prílohy podľa dosiahnutého vedecko-technického pokroku v oblastiach, na ktoré sa táto smernica vzťahuje, predovšetkým s cieľom zohľadniť zmeny a doplnenia smernice 94/55/ES. Tieto opatrenia určené na zmenu a doplnenie menej zásadných prvkov tejto smernice sa prijmú podľa regulačného postupu s kontrolou uvedeného v článku 9b ods. 2.“ „Článok 9b 1. Komisii pomáha výbor pre prepravu nebezpečného tovaru zriadený podľa článku 9 smernice 94/55/ES. 2. Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES so zreteľom na ustanovenia jeho článku 8.“ Článok 2 Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie . Článok 3 Táto smernica je určená členským štátom. V Bruseli […] Za Európsky parlament Za Radu predseda predseda […] […] [1] Ú. v. EÚ C […], […], s. […]. [2] Ú. v. EÚ C […], […], s. […]. [3] Ú. v . EÚ C […], […], s. […]. [4] Ú. v. EÚ C […], […], s. […]. [5] Ú. v. ES L 249, 17.10.1995, s. 35. Smernica naposledy zmenená a doplnená smernicou Komisie 2004/112/ES (Ú. v. EÚ L 367, 14.12.2004, s. 23). [6] Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11). [7] Ú. v. EÚ C 255, 21.10.2006, s. 1.